Polisiebeampte, vermeende dief sterf na skietery by stasie‘n Polisiebeampte en ŉ verneemde dief is dood na ŉ skietery by ŉ polisiestasie in Middelburg in Mpumalanga. ŉ Polisiewoordvoerder, lt.kol. Leonard Hlathi, sê die 29-jarige man wat tydens die skietery dood is, is Vrydagmiddag vir diefstal in hegtenis geneem. Hlathi sê die vermeende dief het ŉ polisiebeampte se dienspistool gegryp en ŉ polisiebeampte, sers. Hennie Steyn (33), in die bors geskiet. Die vermeende dief is oomblikke later deur ander polisiebeamptes in die kantoor doodgeskiet. Steyn is na ŉ hospitaal in Middelburg vervoer waar hy ure later aan sy wonder beswyk het.